Studenta din complexul Regie, transportată duminică seara la Matei Balș, nu are coronavirus, anunță Grupul de Comunicare Strategică.

Actualizare: Rezultatul testelor pentru studenta suspectă de îmbolnăvire cu noul coronavirus este negativ, conform INBI Matei Balș.

Știrea inițială

Tânăra care s-a întors din Italia a acuzat durere în gât și a fost transportată la Spitalul Matei Balș din București, duminică seara.

Pacienta a fost transportată cu un echipaj SMURD pentru a fi testată pentru Covid-19.

Este vorba despre o tânără care locuiește în complexul Regie.

Femeia nu este confirmată ca fiind purtătoare a virusului, ci se fac verificări pentru a se stabili acest lucru, având în vedere simptomele prezentate și zona din care a revenit în țară, precizează Grupul de Comunicare Strategică.

În România au fost confirmate 15 cazuri de coronavirus. 5 pacienți au fost declarați vindecați și au fost externați.

Editor web: M.B.